armvectores/hy_wikipedia_2023 huggingface dataset:
Ալեսսանդրո Կոստակուրտա

Ալեսսանդրո Կոստակուրտա (իտալերեն՝ Alessandro Costacurta, ծնվ. ապրիլի 24, 1966, Օրագո, Իտալիա), իտալացի նախկին պրոֆեսիոնալ ֆուտբոլիստ և մարզիչ։ Գրեթե ողջ կարիերայի ընթացքում խաղացել է Միլան ակումբի կազմում։ Ֆրանկո Բարեզիի, Պաոլո Մալդինիի և Մաուրո Տասսոտտիի հետ համարվել է 90-ականների Եվրոպայի լավագույն պաշտպաններից մեկը։ Հանդես է եկել նաև Իտալիայի ազգային հավաքականի կազմում։
Ֆուտբոլիստի կարիերայի ավարտից անմիջապես հետո սկսել է զբաղվել մարզչական աշխատանքով. նախ եղել է Կառլո Անչելոտտիի ղեկավարած Միլանի տեխնիկական օգնական, ապա՝ Մանտովա ակումբի մարզիչ։
Այժմ աշխատում է որպես ֆուտբոլային մեկնաբան իտալական «Sky Sport» հեռուստաալիքում։


== Նվաճումները ==


=== Միլան ===
Սերիա A (7). 1987/88, 1991/92, 1992/93, 1995/96, 1998/99, 2003/04
Իտալիայի գավաթ (1). 2002/03
Իտալիայի սուպերգավաթ (5). 1988, 1992, 1993, 1994, 2004
Չեմպիոնների Գավաթ/Չեմպիոնների Լիգա (5). 1988/89, 1989/90, 1993/94, 2002/03, 2006/07
Եվրոպայի սուպերգավաթ (4). 1989, 1990, 1994, 2003
Միջմայրցամաքային գավաթ (2). 1989, 1990


=== Անձնական ===
Ընդգրկվել է 1994-ի Աշխարհի առաջնության խորհրդանշական հավաքականի կազմի մեջ (ՖԻՖԱ վարկածով)
Արժանացել է Գաետանո Շիրեա մրցանակի (2000)


== Անձնական կյանք ==
Ամուսնացած է նախկին Միսս Իտալիա (1991) Մարտինա Կոլոմբարիի հետ, ունի մեկ որդի՝ Աքիլլեսը։


== Ծանոթագրություններ ==


== Արտաքին հղումներ ==
Կոստակուրտայի պրոֆիլը Միլանի պաշտոնական կայքում
Կոստակուրտայի վիճակագրությունը
(6515) Ջիաննիգալի

(6515) Ջիաննիգալի (անգլ.՝ Giannigalli), աստերոիդ աստերոիդների հիմնական գոտում։ Հայտնաբերվել է 1988 թվականի հունիսի 16-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,28289 ա. մ., առավելագույնը մոտենում է 1,9389 ա. մ. հեռավորության վրա և հեռանում 2,6269 ա. մ.։ Արեգակի շուրջ մեկ ամբողջական պտույտ է կատարում 1259,87 երկրային օրվա ընթացքում, իր ուղեծրով շարժվելով միջինում 0,285744 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6515) Ջիաննիգալի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոոպերացում

Կոոպերացումը որոշակի արտադրանք արտադրող ձեռնարկությունների միջև եղած երկարատև արտադրական կապերի ձևն է։ Այն իրենից ներկայացնում է համատեղ տնտեսական գործունեություն իրականացնող ձեռնարկությունների արտադրական կապերի ձև՝ վերջնական արդյունք թողարկելու համար։ Արտադրական կոոպերացումը մեքենաների, սարքավորումների համար առանձին նախապատրաստվածքներ, դետալներ և ագրեգատներ արտադրող ձեռնարկությունների մասնագիտացման անխուսափելի հետևանքն է։ Այդպիսին են, օրինակ, ավտոմեքնաների գործարանների կապերը նրան հարակից բազմաթիվ այն ձեռնարկությունների հետ, որոնք հումք, դետալներ ու շինվածքներ են մատակարարում մայր ձեռնարկությանը՝ ավտոմեքենա արտադրելու համար։ 
Ըստ տարածաշրջանային ու ճյուղային սկզբունքների կոոպերացումը ստորաբաժանվում է՝ 

ներշրջանային, երբ ձեռնարկությունների միջև արտադրական կապերը իրականացվում են մեկ խոշոր տնտեսական շրջանի շրջանակներում։
միջշրջանային, երբ արտադրական կապեր են ստեղծվում տարբեր տնտեսական շրջաններում տեղաբաշխված ձեռնարկությունների միջև։
ներճյուղային, երբ արտադրական կապեր են ստեղծվում միևնույն ճյուղի ձեռնարկություններում։
միջճյուղային, երբ արտադրական կապերը ստեղծվում են տարբեր ճյուղային ձեռնարկությունները։Տարբեր երկրների ձեռնարկությունների միջև կոոպերացումը լայն զարգացում ստացավ հատկապես 20-րդ դարի երկրորդ կեսերին։ Արդյունաբերական առաջատար երկրների համար նման կոոպերացումը դրսևորվեց հատկապես վերազգային կորպորացիաների ստեղծման միջոցով։ Այդ կորպորացիաները իրենց ձեռնարկությունների միջև կոոպերացիան իրականացնում են ամբողջ աշխարհում տարածված սեփական ֆիլիալների գործունեության միջոցով։ 
Տարբերում են կոոպերացման 3 ձև. ագրեգատային ՝ բարդ արտադրանք թողարկող գլխամասային գործարանն արտադրանքի կոմպլեկտավորման համար այլ գործարաններից ստանում է պատրաստի ագրեգատներ, դետալային ՝ գլխամասային ձեռնարկությունը արտադրակից ձեռնարկություններից ստանում է դետալներ և հանգույցներ, տեխնոլոգիական ՝ մի ձեռնարկությունը մյուսին մատակարարում է որոշակի կիսաֆաբրիկատներ կամ կատարում որոշակի օպերացիաներ։ Կոոպերացումը կարող է լինել մշտական և ժամանակավոր։ Մշտական կոոպերացման մեջ են արտադրության մասնագիտացման բնույթով սերտորեն փողկապված ձեռնարկությունները։ Ժամանակավոր կոոպերացումն առաջանում է, երբ մի գործարանում կարողությունը պահանջից ավելի է, մյուսի համանման տեղամասում ՝ պակաս։ 
Կոոպերացման մակարդակը որոշող  ցուցանիշներն են՝ 

տվյալ ձեռնարկության հետ կոոպերացվող ձեռնարկությունների թիվը, այս դեպքում հաշվում են մատակարարող և պատվիրող ձեռնարկությունների թիվը։
ձեռնարկության թողարկած պատրաստի արտադրանքի ինքնարժեքում կոոպերացմամբ ստացված կիսաֆաբրիկատների տեսակարար կշիռը,
ներճյուղային  և միջճյուղային կոոպերացման հարաբերակցությունը ըստ առանձին ձեռնարկություների, ճյուղերի և շրջանների։Կոոպերացման տնտեսական արդյունավետությունը ձեռք է բերվում կոոպերացված ձեռնարկությունների մատակարարների ռացիոնալ պլանների կազմումը։ Որի համար որոշվում է ՝ 

ձեռնարկությունների բոլոր արտադրական կապերը,
նրան մատակարարողներն ու սպառողները,
բոլոր մատակարարումների ծավալը, տեսականին ու ժամկետները։
Չալթայան

Չալթայան, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սննդամթերքի էներգետիկ արժեք

Սննդամթերքի էներգետիկ արժեքը (այլ կերպ՝ կալորիականություն) իրենից ներկայացնում է էներգիայի այն քանակը, որն առաջանում է մթերքներում պարունակվող ճարպերի, սպիտակուցների և ածխաջրերի օքսիդացման հետևանքով։
Կալորիականությունը մթերքի սննդարար արժեքի կարևոր ցուցանիշ է, որն արտահայտում են կիլոկալորիաներով (կկալ, ԱՄՆ-ում պարզապես՝ callories) կամ կիլոջոուլներով (ԿՋոուլ)։ Ընդ որում՝ 1 կկալ = 4,184 ԿՋոուլի։ Սպիտակուցների էներգետիկ արժեքը կազմում 4 կկալ/գ (16,7 ԿՋոուլ/գ), մարսելի ածխաջրատներինը՝ 3,75 կկալ (15,7 ԿՋոուլ/գ), ճարպերինը՝ 9 կկալ/գ (37,7 ԿՋոուլ/գ)։ Այն հաշվարկում են սննդամթերքի 100 գ ուտելի մասով։ Մթերքի էներգետիկ արժեքը որոշելու համար պետք է տեղյակ լինել դրա քիմիական կազմից։
Օրինակ, տավարի մսի 100 գ-ը պարունակում է 18,9% սպիտակուց, 12,4% ճարպ։ Հետևաբար, 100գ տավարամսի էներգետիկ արժեքը կկազմի 18,9X4+12,4X9=187 կկալ (187X4,184=782 ԿՋոուլ)։
Հաշվարկված էներգետիկ արժեքը հանդիսանում է տեսական, որովհետև սննդամթերքները մարդու օրգանիզմում լրիվ չեն մարսվում։ Մարսվող սննդամթերքների էներգետիկ արժեքը որոշելու համար պետք է իմանալ դրանց մարսելիության գործակիցը։


=== Կալորիականության միավոր ===
Սննդամթերքի կալորիականությունն արտահայտում են կալորիաներով (կալ) և կիլոկալորիաներով (կկալ)։ Սննդամթերքի կալորիականությունը պայմանավորված է սննդամթերքների կազմության մեջ մտնող հիմնական սննդանյութերի՝ սպիտակուցների, ճարպերի և ածխաջրերի պարունակությամբ։ Սննդամթերքների մյուս բաղադրամասերը՝ հանքային աղերն ու վիտամինները, էներգետիկական արժեք չունեն։ Օրգանիզմում 1 գ ճարպի օքսիդացումից ստացվում է 9,3 կկալ (1 կկալ=4,1868 կջ), 1 գ սպիտակուցից՝ 4,1 կկալ, 1 գ ածխաջրերից՝ 4,1 կկալ էներգիա։ Տարբերում են սննդի բրուտտո և նետտո կալորիականություն։ Բրուտտոն սննդի ընդհանուր, իսկ նետտոն՝ յուրացվող մասի կալորիականությունն է։ Վերջինս խառը սննդի ժամանակ կազմում է ընդհանուրի մոտ 90%֊ը։


=== Դասակարգում ըստ կալորիականության ===
Բարձր կալորիականությամբ են օժտված մեծ քանակությամբ ածխաջրեր և ճարպեր պարունակող սննդամթերքները (օրինակ, ձավարները, լոբազգիները, հացամթերքներն ու մակարոնեղենը, հրուշակեղենը, ճարպոտ միսն ու ձկնեղենը և այլն)։


=== Կալորիականության հաշվարկման մեթոդներ ===
Սննդամթերքների և պատրաստի կերակրատեսակների կալորիականությունը որոշում են ֆիզիկական, քիմիական և հաշվարկային մեթոդներով։


===== Ֆիզիկական մեթոդ =====
Ֆիզիկական մեթոդի դեպքում կալորիմետրում այրում են սննդամթերքի որոշակի քանակ և որոշում անջատված ջերմային էներգիայի քանակը։


===== Քիմիական մեթոդ =====
Քիմիական մեթոդի դեպքում լաբորատոր եղանակով որոշում են սննդամթերքում սպիտակուցների, ճարպերի և ածխաջրերի պարունակությունը և օգտվելով դրանց ջերմային համարժեքներից՝ հաշվում կալորիականությունը։


===== Հաշվարկային մեթոդ =====
Գործնականում լայն կիրառում ունի հաշվարկային մեթոդը, որի ժամանակ օգտվում են հատուկ աղյուսակներից, ուր տրված են տարբեր սննդամթերքներում հիմնական սննդանյութերի պարունակությունը և կալորիականությունը, որոշում նրա համապատասխանությունը օրգանիզմի էներգետիկական ծախսերին։


== Արտաքին հղումներ ==
FAO.org` մթերքների էներգետիկ արժեքը, մեթոդների վերլուծություն
Կալորիաներ
Սեդրակ Տեր-Սարգսենց

Սեդրակ Տեր-Սարգսենց (Տևկանց), 1845, Վան, Վանի էյալեթ, Օսմանյան կայսրություն - 1938, Նիս), հայ գրող, հրապարակախոս, հասարակական-քաղաքական գործիչ։
Արիստակես և Երեմիա Տեր-Սարգսենցների եղբայրը։


== Կենսագրություն ==
Սկզբնական կրթությունն ստացել է ծննդավայրում, ապա ուսումը շարունակել Կոստանդնուպոլսում։ 1877-1878 թվականների ռուս-թուրքական պատերազմից հետո եղել է Մկրտիչ Խրիմյանի ստեղծած (1879 թ.՝ Վանում) սովյալներին օգնող հանձնաժողովի անդամ։ Այնուհետև ապրել և գործել է Երուսաղեմում, Լոնդոնում, Նիցցայում։ Հրատարակել է բանաստեղծությունների մի Ժողովածու («Վառարանի մը կայծեր», 1875)։ «Շահենն ի Սիպիր կամ Գաղթական հայը» (1877) երկում (հրատարակումից շատ չանցած այրվել է թուրքական իշխանության հրամանով) զգացվում է Խաչատուր Աբովյանի «Վերք Հայաստանի» վեպի ազդեցությունը։ Տեր-Սարգսենցը ջերմորեն է արտահայտվել Խաչատուր Աբովյանի և նրա ստեղծագործության գլխավոր հերոսի՝ Աղասու մասին, ստեղծել ազատամիտ և ըմբոստ մարդու կերպար, որը, չհաշտվելով թուրքական դաժան իրականության հետ, անցնում է Արևելյան Հայաստան, բայց ցարական իշխանությունը նրան աքսորում է Սիբիր։ Վեպում ճշմարտացիորեն է վերարտադրված ժողովրդական կենցաղը, սովորությունները, տոները (ուշագրավ է Սուրբ Կարապետ վանքի տոնախմբության գունեղ նկարագրությունը)։ Հեղինակը քննադատել է կաթոլիկ եկեղեցու հավատորսությունը, այլ քրիստոնյաների հանդեպ կիրառվող հալածանքները։ Մի շարք պարբերականներում տպագրել է հոդվածներ՝ «Ասպետ» ստորագրությամբ։
Սալինաս Գրանդես

Սալինաս Գրանդես (իսպ.՝ Salinas Grandes, թարգմանաբար նշանակում է Մեծ աղուտներ),  ընդարձակ աղուտ Արգենտինայի հյուսիս-արևմուտքում։ Գտնվում է տեկտոնիկ իջվածքում՝ ծովի մակերևույթից մոտավորապես 170 մետր բարձրության վրա, Սիեռա Պամպայի երկու լեռնաշղթաների՝ Սիեռա դե Անկաստիի և Սիեռա դե Կորդովայի միջև։
Աղուտների մակերեսը կազմում է  շուրջ վեց հազար քառակուսի կիլոմետր։</ref> Ընդհանուր երկարությունը ավելի քան 250 կիլոմետր է, լայնությունը ամենալայն տեղամասում՝ 100 կիլոմետր։ Տարածքում կան սոդայի և կալիումի կարբոնատի՝ պոտաշի նստվածքներ, փոքր քանակությամբ՝ նաև բորակ։
Բուսական աշխարհը աղքատիկ է։ Տեղ-տեղ հանդիպում են Allenrolfea vaginata տեսակի կակտուսներ, փոքր քանակություններով՝ Hymenaea Courbaril, Geoffrroea Decorticans ծառատեսակներ, Schinopsis-ի խիստ սակավաթիվ նմուշներ։
Սալինաս Գրանդիսի միջով անցնում է Տուկուման-Կորդովա երկաթուղին, ինչպես նաև՝ ասֆալտապատ մայրուղի։


== Ծանոթագրություններ ==


== Արտաքին հղումներ ==
Manejo Sustentable del Ecosistema Salinas Grandes, Chaco Árido en Google Books


== Աղբյուրներ ==
Սալինաս Գրանդես հոդվածը Սովետական մեծ հանրագիտարանում .
Հոմեոստատ

Հոմեոստատ (հին հունարեն՝ ὁμοιος` «նմանություն, մատեսակություն» և հին հունարեն՝ στάσις` «կանգնած, անշարժ» բառերից), ինքնակազմակերպվող համակարգ, որը մոդելում է կենդանի օրգանիզմների ֆիզիոլոգիական որոշ մեծություններ (օրինակ, մարմնի ջերմաստիճանը) թույլատրելի սահմաններում պահպանելու հատկությունը։
Անգլիացի գիտնական, հոմեոստատի գյուտարար Ուիլյամ Ռոս էշբիի կառուցած (1948) հոմեոստատը բաղկացած է եղել խաչաձև հակադարձ կապեր ունեցող մագնիսական չորս համակարգից։ Յուրաքանչյուր կապ կարգավորվում է օղակաձև ռեոստատով, որի արտուղումները մագնիսների տեղաշարժման ժամանակ փոխարկվում են և ապահովում համակարգի մի քանի հարյուր հազար տարբեր վիճակներ։
Անկայուն վիճակ առաջանալիս մագնիսները տեղաշարժվում են՝ պատահականորեն փոփոխելով հոմեոստատի միացումների սխեման և գտնում կայուն հավասարակշռություն ապահովող նոր դիրք։ Հոմեոստատն ունի ինքնակազմակերպման հատկություն, կարող է ինչ-որ չափով սովորել և իր վարքով հարմարվել արտաքին միշավայրի հետ, այսինքն՝ ներքին կառուցվածքում որևէ պատահական փոփոխության (օրինակ, ջերմաստիճանի փոփոխության) դեպքում բերում է կայուն հավասարակշռության։
Աբուլլար

Աբուլլար, գյուղ, Երևանի նահանգի Նոր Բայազետի գավառում։ Գտնվում էր Նորատուս գյուղից 4-5 կմ հյուսիս-արևմուտք, Սևանա լճի աջ ափին։
Ըստ Ալիշանի Աբուլլարը Սիմեոն Երևանցու նկարագրած Ափաթար գյուղն է։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Բաևո (գյուղ, Բաևսկի շրջան)

Բաևո (ռուս.՝ Баево), գյուղ Ռուսաստանի Ալթայի երկրամասի Բաևսկի շրջանի կազմում։
Բնակչությունը 2003 թվականին գրանցված տվյալներով կազմում էր 5200 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տուրիասու

Տուրիասու (պորտ.՝ Turiaçu), համայնք Բրազիլիայում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 35 597 մարդ՝ 2006 թվականի տվյալներով։ Գրավում է 2 577,603 կմ² տարածք։ Բնակչության խտությունը՝ 13,8 մարդ/կմ²։


== Պատմություն ==
Քաղաքը հիմնադրվել է 1870 թվականի հուլիսի 11-ին։


== Վիճակագրություն ==
Համախառն ներքին արտադրանքը կազմել է 29.798.478,00 (ըստ Բրազիլիայի աշխարհագրության և վիճակագրության ինստիտուտի տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 886,31 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,567 (տվյալները ՄԱԿ-ի զարգացման ծրագրի)։
ASP-45

ASP-45 Tactical, ինքնալիցքավորվող ատրճանակ, որը 2013 թվականին արտադրել է հայկական «Aspar Arms» ընկերությունը, այն ընդունվել է Հայաստանի հատուկ նշանակության ջոկատում և Հայաստանի զինված ուժերում։


== Պատմություն ==
ASP-45-ը ներկայացվել է Հայաստանում կայացած ռազմական հրամանատարաշտաբային «Արձագանք 2013» ուսուցման ժամանակ՝ 2013 թվականի հոկտեմբերին, ինչպես երևում է անվանումից, այն նշանակված է .45 ACP փամփուշտների օգտագործման համար, փամփշտատուփի տեսակը անկետայում ցուցադրված է արևմտյան ձևով։ Հարվածաձգանային մեխանիզմը հրահանավոր տիպի է, կրակի ռեժիմը՝ հատ-հատ։ Հնարավոր է օգտագործել խլացուցիչ և ստանդարտ չափից ավելի մեծ երկշարանոց կամարաձև փամփշտատուփ, պահունակի տարողությունը՝ 10 կամ 14 փամփուշտ։ Տվյալ զենքը նշանակված է հատուկ նշանակության ջոկատների համար։


== Հիմնական բնութագրեր ==
Քաշ՝ 1,5 կգ.
Երկարություն՝ 225 մմ, 410 մմ՝ խլացուցիչով
Փողի երկարություն։ 150 մմ․
Տրամաչափ։ 11,43 մմ.
Փամփուշտ։ 45 ACP
Փամփուշտի թռիչքի սկզբնական արագություն։ 262 մ/վ
Նշանառության հեռավորություն։ 50 մ
Փամփշտատուփի տեսակ։ 10 կամ 14 փամփուշտ


== Արտադրող երկիր ==
 Հայաստան


== Արտաքին հղումներ ==
K-2


== Ծանոթագրություններ ==
Ստոլբովո (գյուղ, Գագարինսկի շրջան)

Ստոլբովո (ռուս.՝ Столбово), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 137 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վալո դի Ներա

Վալո դի Ներա (իտալերեն՝ Vallo di Nera), կոմունա Իտալիայում, գտնվում է Ումբրիա մարզի Պերուջա գավառում։
Բնակչությունը կազմում է 419 մարդ (2008 թվականի տվյալներով)։ Խտությունը՝ 12 մարդ/կմ²։ Տարածքը՝ 36 կմ²։ Էլեկտրոնային փոստ՝ 6040։ Հեռախոսային կոդ՝ 0743։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0743 616143
Էլեկտրոնային հասցե։ info@comune.vallodinera.pg.it
Գլխավոր կայք։ http://www.comune.vallodinera.pg.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Վինամ

Վինամ (անգլ.՝ Winam Gulf, Կավիրոնդո, Kavirondo Gulf, Nyanza Gulf), ծովածոց Քենիայում, Արևելյան Աֆրիկայում գտնվող Վիկտորիա լճի հյուսիս-արևելյան մասում։ Գտնվում է Նյանզա նահանգի տարածքում։ Վիկտորիա լճին միացված է Ռուսինգա նեղ նեղուցով, որի լայնությունը 5 կմ է։ Ծովածոցը բաժանում է Ռուսինգա կղզին մայրցամաքից։ Ծովածոցի հյուսիս-արևելյան ափին գտնվում է Կիսումու նավահանգիստը, որը քենիական քաղաքներից մեծությամբ երրորդն է։ Ծովածոցի լայնությունը 25 կմ է, իսկ երկարությունը` 64 կմ։ Ծովածոցի մաս են կազմում բազմաթիվ ծովախորշեր, որոնցից են Նյակաչ Nyakach Bay ծովախորշը, որտեղ թափվում է Նյանդո գետը (Nyando River), Ռուրի (Ruri Bay) և Լամբվե ծովախորշերը։ Ծովածոցի ափին գտնվում են Կենդու Բեյը` Կենդու ծովախորշում, Հոմա-Բեյը` Հոմա ծովախորշում, Ասեմբոն` Ասեմբո ծովախորշում։        
Ծովածոցում են գտնվում խոշոր կղզիներ Ռուսինգան, Մաբոկոն և Նդերեն և շատ այլ փոքր կղզիներ։


== Ծանոթագրություններ ==
Մաշեզերո (գյուղ, Պրիօնեժսկի շրջան)

Մաշեզերո (ռուս.՝ Машезеро, ֆիններեն՝ Maasjärvi), գյուղ Ռուսաստանի Կարելիայի հանրապետության Պրիօնեժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խոշան

Խոշան, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Բրաբիոն (անձնանուն)

Անվան այլ կիրառումների համար տե՛ս՝ Բրաբիոն (այլ կիրառումներ)Բրաբիոն, հայկական իգական անուն։ Առաջացել է հայերեն բրաբիոն բառից։ Նշանակում է «հաղթության մրցանակ, պսակ, մի տեսակ անուշահոտ ծաղիկ»։ Փոխառություն է հունարեն βραβείον (լատիներեն brabeum) բառից։ Հունարենում և լատիներենում որպես անձնանուն չի գործածվում։ Հայաստանում սկսել է գործածվել 18-րդ դարից։ 19-րդ դարում գործածվել է Կոստանդնուպոլսում՝ Փրափիօն ձևով։ Կրճատ տարբերակն է՝ Փրափ։


== Գործածություններ ==
Բրաբիոն, գրչուհի, ով արտագրել է Ալեքսանդր Գազամաթոյի «Անտառ նորագոյն մտածմանց» աշխատությունը 1773 թվականին։
Բրաբիոն, հիշատակված է 1736 թվականին։


== Ծանոթագրություններ ==
Հրաչյա Գաբրիելյան

Անվան այլ կիրառումների համար տե՛ս՝ Հրաչյա Գաբրիելյան (այլ կիրառումներ)
Վիքիպեդիայում կան հոդվածներ  Գաբրիելյան ազգանունով այլ մարդկանց մասին:Հրաչյա Կարապետի Գաբրելյան (հունիսի 14, 1919(1919-06-14), Ալեքսանդրապոլ, Հայաստանի Առաջին Հանրապետություն - ապրիլի 4, 2003(2003-04-04), Երևան, Հայաստան), հայ աշխարհագրագետ, աշխարհագրական գիտությունների դոկտոր, Երևանի պետական համալսարանի պրոֆեսոր։


== Կենսագրություն ==
Հրաչյա Գաբրիելյանը ծնվել է 1919 թվականի հունիսի 14-ին Ալեքսանդրապոլ քաղաքում (այժմ՝ Գյումրի )։ Միջնակարգ կրթությունը ստանալուց հետո 17 տարեկանում ուսումը շարունակելու համար մեկնում է Մոսկվա։ Այնտեղ նա ենթարկվում է ավտովթարի, ինչի հետևանքով անդամահատում են ծնկներից ներքևի հատվածները։


== Կրթություն ==
Հրաչյա Գաբրիելյանը 1941 թվականին ավարտել է Հայկական պետական մանկավարժական համալսարանը։


== Աշխատանքային գործունեություն ==
1968-1970 թվականներին եղել է ԵՊՀ աշխարհագրության ֆակուլտետի դեկան, 1977-1988 թվականներին՝ ԵՊՀ ֆիզիկական աշխարհագրության ամբիոնի վարիչ։


== Գիտական գործունեություն ==
Հրաչյա Գաբրիելյանի 100-ից ավել գիտական հոդվածները վերաբերվում են ռելիեֆ առաջացնող արտածին ուժերին, հնագույն սառցապատման և հնէաշխարհագրության հիմնահարցերին։


== Աշխատություններ ==
Հրաչյա Գաբրիելյանն ավելի քան 140 գիտական աշխատանքի՝ մենագրությունների, բուհական ուսումնական ձեռնարկների, գրքերի, գիտական հոդվածների, քարտեզների հեղինակ է։ Առավել հայտնի են «Հայկական ՍՍՀ հրաբխային բարձրավանդակի հողմահարման պրոցեսները» (1962 թ․), «Գետային էրոզիան Հայկական ՍՍՀ-ում (1973 թ․), «Հողի էրոզիան և պայքարը նրա դեմ» (1974 թ․), «Անդրկովկասի բնությունը և ջրային էրոզիան» (1978 թ․) մենագրությունները, «Հիդրոլոգիա» (1963 թ․, 1967 թ․), «Լանդշաֆտների գեոքիմիա» (1968 թ․), «Կովկասի ֆիզիկական աշխարհագրություն» (1979 թ․), «Երկիր մոլորակը և նրա աշխարհագրական թաղանթը» (1983 թ․), «Երկրագնդի ջրային ոլորտը» (1987 թ․) ձեռնարկները։


== Ծանոթագրություններ ==


== Արտաքին հղումներ ==
Հրաչյա Գաբրիելյան, պատկերասրահ ԵՊՀ կայքում
Թուրքահայ թատրոն


== Թուրքիայի հայկական թատրոն ==
Թուրքիայում 1920-ական թվականներին կասեցվել է հայկական թատրոնի գործունեությունը։ «Պոլսո հայ դրամատիկ» խմբի անդամներից ոմանք (Վահրամ Փափազյան, Մկրտիչ Ջանանյան,Հրաչյա Ներսիսյան) եկել են խորհրդային Հայաստան, մի մասն էլ (Հովհաննես Աբելյան, Հովհաննես Ձարիֆյան և ուրիշներ) մեկնել է Ամերիկա, Ֆրանսիա, Եգիպտոս։ Թուրքիայում մնացած դերասանները (Աշոտ Մադաթյան, Թոգաթլյան և ուրիշներ) հայ հեղինակների պիեսները հարկադրված բեմադրել են թուրքերեն։ 
1930-1960-ական թվականներին Կոստանդապոլսում գործել է «Երիտասարդաց թատերախումբը», 1960-1970-ական թվականներին՝ մշակութային թատերասիրաց միության փոքր թատերախումբը։ Ներկայացումներին մասնակցել են դերասաններ Շավարշ Գարագաշը, Վ. Ձկնունին, Հակոբ Այվազը, Պերճ Ֆազլյանը, Քնար Սվաճյանը, Ա. Ձորայանը, Կ. Նագգաշյանը և ուրիշներ։ 1980-ական թվականներից ներկայացումներ են խաղացել Մխիթարյան, Եսայան սանուց միություններում և այլ ընկերություններում։
Պոկրովսկոե (գյուղ, Սաֆոնովսկի շրջան)

Անվան այլ կիրառումների համար տե՛ս՝ ՊոկրովսկոեՊոկրովսկոե (ռուս.՝ Покровское), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Mercury Phoenix Trust

Mercury Phoenix Trust-ը բարեգործական կազմակերպություն է, որը պայքարում է ՄԻԱՎ-ի ու ՁԻԱՀ-ի դեմ ամբողջ աշխարհում։
Queen-ի երգիչ Ֆրեդի Մերկուրիի ՁԻԱՀ-ի հետ կապված պատճառով մահից հետո 1991 թվականին՝ Լոնդոնում խմբի մնացած անդամները և նրանց մենեջերը՝ Ջիմ Բիչը, (զբաղեցրել է խմբի մենեջերի պաշտոնը 1978 թվականից) կազմակերպել էին Freddie Mercury Tribute Concert for AIDS Awareness համերգը, որից ստացված եկամուտներն օգտագործվել են Mercury Phoenix Trust-ի գործարկման համար։ Այդ ժամանակից ի վեր, կազմակերպությունը ակտիվորեն աշխատում է ամբողջ աշխարհում։
Ներկայիս հոգաբարձուներն են Բրայան Մեյը, Ռոջեր Թեյլորը, Ջիմ Բիչը և Մերկուրիի մերձավոր ընկերը՝ Մերի Օսթինը։


== Ծանոթագրություններ ==


== Արտաքին հղումներ ==
http://www.mercuryphoenixtrust.com www.mercuryphoenixtrust.com - Պաշտոնական կայք
How Many Times

«How Many Times», ամերիկացի երաժշտական պրոդյուսեր DJ Khaled-ի երգն է, որում իրենց մասնակցությունն ունեն Քրիս Բրաունը, Լիլ Ուեյնը և Բիգ Շոնը։ Երգը թողարկվել է 2015 թվականի մայիսի 12-ին՝ որպես DJ Khaled-ի թվով ութերորդ «I Changed Alot» ստուդիական ալբոմի երրորդ սինգլ։ Երգը գրվել է DJ Khaled-ի, Քրիս Բրաունի, Լիլ Ուեյնի, Բիգ Շոնի, Lee On the Beats-ի և Bkorn-ի կողմից։


== Տեսահոլովակ ==
Երգի տեսահոլովակը ներկայացվել է 2015 թվականի մայիսի 11-ին։


== Հիթ շքերթներ ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹուբում
Աղմեզեր (լեռ, Կաղզվան)

Անվան այլ կիրառումների համար տե՛ս՝ Աղմեզեր (այլ կիրառումներ)Աղմեզեր, լեռ Արաքսի ձախ մասում, Կաղզվանի շրջանում։ Նշանակված է Կովկասի 5-վերստանոց քարտեզում։


== Ծանոթագրություններ ==
Ստեղծիր մարտ

«Ստեղծիր մարտ» (ռուս.՝ «Сотвори бой»), 1969 թվականի խորհրդային ֆիլմ։ Նկարահանվել է աբխազ բանաստեղծ, սցենարիստ, սուսերամարտի սպորտի վարպետ, ԲԽՍՀ սպարտակիադայի չեմպիոն Յուրի Լակերբայի դիպլոմային աշխատանք հանդիսացող սցենարի (1959) հիման վրա։


== Սյուժե ==
Երկու սուսերամարտիկների՝ Նիկոլայ Յաստրեբովին ու աշխարհի չեմպիոն Իվան Պոլեսկուն կապում են երկարամյա ընկերությունն ու մրցակցությունը։ Մի անգամ նավով զբոսանքի ժամանակ, որը տեղի է ունենում եզրափակիչ մրցաշարի նախօրեին, Նիկոլայը վնասում է Իվանի ձեռքը։ Թղթակից Վլադիմիր Խվոստովը, որը նախկին սուսերամարտիկ է, փորձելով համոզել Իվանին, որ Նիկոլայի արարքը պատահական չէր, վերսկսում է սպորտով զբաղվելը, որպեսզի գործնականում ապացուցի Պոլեսկիին։ Բայց ապարդյուն. Իվանն անգամ իրեն թույլ չի տալիս մտածել իր ընկերոջ ստորության մասին։


== Դերերում ==
Գենադի Սաֆուլին – Իվան Պոլեսկի
Ալեքսանդր Զբրուև – Վլադիմիր
Ինտս Բուրանս – Նիկոլայ
Եվա Մուրնիեցե – Սվետլանա
Դմիտրի Կապկա – պապ Ալես
Տատյանա Գարկուշա – Նատաշա
Իվան Կոխ – Իվան Էդմունդովիչ, տարեց մարզիչ
Իգոր Կոմարով – Մոնախով
Վլադիմիր Զոլոտուխին – Մարտինյուկ
Ալեքսանդր Պավլովսկի
Էպիզոդներում՝ Ի. Սմուշկևիչ, Ն. Սչաստնի, Ա. Պավլովսկի, Մ. Գրոմովա, Վ. Մատուլյավիչուս, Կ. Սենկևիչ, Գ. Մակարովա, Ն. Սկորոբոգատով (ձիարշավարանի մշտական հաճախորդ)։


== Նկարահանող խումբ ==
Սցենարի հեղինակ՝ Յուրի Լակերբայ
Բեմադրությունը՝ Նիկոլայ Կալինինի
Օպերատոր՝ Օլեգ Ավդեև
Դիզայներ՝ Յուրի Բուլիչով
Ռեժիսոր՝ Յու. Ռիբչյոնոկ
Կոմպոզիտոր՝ Ստանիսլավ Պոժլակով
Ձայնի ինժեներ՝ Վասիլի Դյոմկին
ԽՍՀՄ կինեմատոգրաֆիայի պետական ​​սիմֆոնիկ նվագախումբ, դիրիժոր՝ Է. Խաչատուրյան
Կոստյումների նկարիչ՝ Է. Սեմյոնովա
Դիմահարդար՝ Լ. Խոխլով
Խմբագիր՝ Է. Ակսեենկո
Խմբագիր՝ Ֆ. Կոնև
Ռեժիսորի օգնականներ՝ Ա. Կոլենդա, Ռ. Միրսկի
Նկարչի օգնական՝ Ի. Վոլչեկ
Օպերատորի օգնական՝ Լ. Սլոբին, Լ. Լեյբման, Լ. Պեկարսկի
Ֆիլմի տնօրեն՝ Ի. Ֆիլոնենկո
Սուսերամարտի գծով խորհրդատուներ՝ Իվան Կոխ, Ի. Մանաենկո


== Հետաքրքիր փաստեր ==
Ֆիլմում նկարահանել են ԽՍՀՄ սպորտի վաստակավոր վարպետ Բորից Մելնիկովը, սպորտի վարպետներ Օլեգ Գլազովը, Վ. Խարխալուպը։


== Ծանոթագրություններ ==


== Գրականություն ==
«Кто есть кто в мире». Главный редактор Г. П. Шалаева. Филологическое общество «Слово» ISBN 5-8123-0088-7 : Издательство «Олма-Пресс» ISBN 5-94849-441-1. Москва, 2003 год — 1680 с.[1]


== Արտաքին հղումներ ==
«Кто есть кто в мире». 1500 имён
Фильмография о фехтовании
Ալեքսանդր Բարեպաշտ

Ալեքսանդր Բարեպաշտ (ծնված թիվը անհայտ - 1432), մոլդավական հոսպոդար (1400 թվականից)։ Ալեքսանդր Բարեպաշտի ներքին քաղաքականությունն ընթացել է պետությունը կենտրոնացնելու, կենտրոնախույս ուժերը (խոշոր ավատատերերին և եկեղեցուն) հնազանդեցնելու, երկիրը հզորացնելու ուղղությամբ։ Հենեվելով բանակի և քաղաքային բնակչության վրա՝ Ալեքսանդր Բարեպաշտը իր իշխանության սահմաններն ընդարձակեց դեպի Սև ծով, միավորեց Բուջակը (Բեսարաբիայի հարավային մասը)՝ Քիլիա և Աքքերման քաղաքներով, հաջողությամբ պաշտպանեց երկրի անկախությունը։ Քաղաքների և երկրի զարգացումը խթանելու համար Լեհաստանից Մոլդավիա հրավիրեց հայ վաճառականների, մաքսից ազատեց նրանց, նվազեցրեց հարկերը և թույլ տվեց մշտապես բնակվել Մոլդավիայում (1407 թվականի հոկտեմբերի 8-ի հրովարտակով)։ Սոլդավիայի քաղաքներում բնակություն հաստատեց շուրջ 3000 հայ ընտանիք։ 1401 թվականի հուլիսի 30-ի հրովարտակով Սուչավա մայրաքաղաքում հայերի համար հիմնեց եպիսկոպոսություն։ Ալեքսանդր Բարեպաշտի խրախուսող քաղաքականության շնորհիվ Մոլդավիայով անցնող Լվով-Չեռնովիցի-Սուչավա–Յասսի-Աքքերման առևտրական ուղին ձեռք բերեց միջազգային նշանակություն։


== Ծանոթագրություններ ==
Կալյուժինո

Կալյուժինո (ուկրաիներեն՝ Калюжине), գյուղ Ուկրաինայի Խարկովի մարզի Կեգիչևի շրջանում։ Հիմնադրվել է 1816 թվականին։
2001 թվականի տվյալներով Կալյուժինո գյուղում բնակվում էր 303 մարդ։ Բնակավայրը զբաղեցնում է 1325 կմ² տարածք։ Բնակչության խտությունը կազմում էր 228,68 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վյաչեսլավ Դմիտրիև

Վյաչեսլավ Սերգեևիչ Դմիտրիև (ռուս.՝ Вячеслав Сергеевич Дмитриев, մայիսի 28, 1990(1990-05-28), Վյազմա, Սմոլենսկի մարզ, ՌԽՖՍՀ, ԽՍՀՄ), ռուս ֆուտբոլիստ, պաշտպան։


== Կենսագրւթյուն ==


=== Ակումբային կարիերա ===
Վյազեմյան ֆուտբոլի սան է, առաջին մարզիչը Ալեքսեյ Վիկտորովիչ Չուբարովն է։ 15 տարեկան հասակում խաղադաշտ է դուրս եկել տեղի «Լոկոմոտիվ» ակումբի կազմում (հետագայում՝ «Վյազմա» ՖԱ), ինչպես նաև դարձել է երիտասարդական մրցաշարերի հաղթող և մրցանակակիր։ 2006 թվականին միացել է Մոսկվայի «Տորպեդո» ակումբի երկրորդ կազմին, այդ մրցաշրջանում երկրորդ առաջնությունում անցկացել է 3 խաղ։ Մոսկվայում մարզվել  է Պյոտր Իվանովիչ Սեմշովի ղեկավարությամբ։ 2008 թվականին հայտարարվել է, որ Լոնդոնի «Արսենալը» հետաքրքրված է այդ պաշտպանով։
2008 թվականին՝ «Տորպեդոյի» բարձրագույն լիգայից դուրս մնալուց հետո, ֆուտբոլիստը նորամուտ է կատարել ակումբի հիմնական կազմ և մրցաշրջանի ընթացքում անցկացրել է 25 խաղ։ 2009  թվականին Տորպեդոն կորցրել է պրոֆեսիոնալ կարգավիճակը, և Դմիտրիևը տեղափոխվել է «Մոսկվա», սակայն խաղացել է միայն ակումբի երկրորդ կազմում (23 խաղ, 1 գոլ)։ Հաջորդ մեկուկես մրցաշրջաններում հանդես է եկել Առաջին դիվիզիոնի Բրյանսկի «Դինամո» ակումբի կազմում, իսկ 2012/13 մրցաշրջանն անցկացրել է Պոդոլսկի «Վիտյազում»։
2013/14 մրցաշրջանում հանդես է եկել Մոլդովայի առաջնությունում՝ Քիշնևի «Զիմբրույի» կազմում։ Բարձրագույն դիվիզիոնում նորամուտը կատարել է 2013 թվականի հուլիսի 27-ին «Շերիֆի» դեմ խաղում՝ 83-րդ րոպեին փոխարինելով իսպանացի Վելինգտոնին։ «Զիմբրույի» կազմում ընդհանուր առմամբ անցկացրել է 10 խաղ, դրանցից միայն 3-ը՝ ամբողջությամբ, և ձմեռային ընդմիջման ժամանակ հեռացել է թիմից։
2014 թվականին հանդես է եկել սիրողական մակարդակում՝ Մոսկվայի «Ռոսիչ» ավանի ակումբում։ 2017 թվականին Մոսկվայի «Ավանգարդ» ակադեմիայում աշխատել է որպես երեխաների մարզիչ։
2018-2019 թվականներին հանդես է եկել Հայկական «Փյունիկում»։


=== Կարիերան հավաքականում ===
2005 թվականին հրավիրվել է Ռուսաստանի պատանեկան և երիտասարդական հավաքական։ 2010 թվականին մասնակցել է Համագործակցության գավաթին։ Տարբեր տարիքայինների հավաքականներում անցկացրել է 25 խաղ և խփել 5 գոլ։


== Անձնական կյանք ==
Ավարտել է Սմոլենսկի պետական ակադեմիայի ֆիզիկական կուլտուրայի, սպորտի և տուրիզմի բաժինը։
Հայրը՝ Սերգեյ Վիկտորովիչը (ծնվ. 1965), եղել է ֆուտբոլիստ և երկար տարիներ խաղացել «Լոկոմոտիվ» (Վյազմայի) կազմում՝ պաշտպանի դիրքում։


== Ծանոթագրություններ ==


== Արտաքին հղումներ ==
Հարցազրույց Վյաչեսլավ Դմիտրիևի հետ
Սա — Ֆուտբոլային գործակալություն(չաշխատող հղում)
Ստարիե Սավինի

Ստարիե Սավինի (ռուս.՝ Старые Савины), գյուղ Ռուսաստանի Կուրսկի մարզի Չերեմիսինովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վլադիմիր Գիլյարովսկի

Վլադիմիր Ալեքսեևիչ Գիլյասովսկի (ռուս.՝ Владимир Алексеевич Гиляровский, նոյեմբերի 26 (դեկտեմբերի 8), 1855, Վոլոգդայի նահանգ, Ռուսական կայսրություն - հոկտեմբերի 1, 1935(1935-10-01), Մոսկվա, ԽՍՀՄ), ռուս գրող, պատմագիր, լրագրող։ Ավելի հայտնի է իր նախահեղափոխական Մոսկվան (Մոսկվան և մոսկվացիները) հիշողությունների մեջ, որը նա առաջին անգամ 1926  թվականին հրապարակեց որպես գիրք։


== Կենսագրություն ==
Վլադիմիր Գիլյարովսկին ծնվել է 1855 թվականի նոյեմբերի 26-ին, Ռուսաստանի Վոլոգդա քաղաքում։
Երկար ժամանակ համարում էին, որ Գիլյասովսկին ծնվել է 1853 թվականին, սակայն 2005 թվականին հայտնի է դարձել, որ հենց 1855 թվականն է նշված Սյամա գյուղի եկեղեցական չափողական գրքում, որտեղ կնքել են Վլադիմիրին, ով ծնվել է նոյեմբերի 26-ին և կնքվել նոյեմբերի 29-ին։ Արխիվային տվյալների համաձայն՝ տեղեկատուների և հանրագիտարանների սխալը կարող է պայմանավորված լինել Գիլյարովսկու հրապարակած հոդվածով 1928 թվականին, ինչպես ինքն է ասում, նվիրված իր 75- ամյակին։
1860 թվականին Գիլյարովսկու հայրը կառավարչի պաշտոն է ստացել Վոլոգդայում։ Նրա հայրը ծառայել է ոստիկանությունում։
1915 թվականին Առաջին համաշխարհային պատերազմի սկզբին գրել է, «Սիբիրյան հրաձիգներ»-ի քայլերթի տեքստը։
Հոկտեմբերյան հեղափոխությունից հետո Գիլյարովսկին գրել է «Իզվեստիա», «Вечерняя Москва թերթերի, «Прожектор», «Огонёк» ամսագրերի համար։ Լույս են տեսնում նրա, Անգլիական ակումբից՝ «Հեղափոխության թանգարան» (1926 թվական), «Մոսկվան և Մոսկվացիները» (1931 թվական), «Մոսկվացու գրառումներ» (1931 թվական), «Ընկերներ և հանդիպումներ» (1934 թվական) գրքերը։ «Թատրոնի մարդիկ» գիրքը հրատարակվել է միայն Վլադիմիր Գիլյարովսկիի մահից հետո՝ 1941 թվականին։ Ծերունական հասակում Վլադիմիր Գիլյարովսկին համարյա կուրացել էր, բայց շարունակում էր ինքնուրույն գրել։


== Հետաքրքիր փաստեր ==
2003 թվականին Ռուսաստանի կենտրոնական բանկը թողարկել է տասը հազար արծաթե մետաղադրամներ՝ նորմայում երկու ռուբլի՝ նվիրված Վլադիմիր Գիլյարովսկու ծննդյան 150-ամյակին։ Մետաղադրամի վրա ներկայացված էր նրա կյանքի տարիները՝ 1853-1935:


== Ծանոթագրություններ ==


== Գրականություն Գիլյարովսկու մասին ==
Гура В. В. Жизнь и книги «дяди Гиляя». — Вологда, 1959.
Морозов Н. И. Сорок лет с Гиляровским. — М., 1963.
Киселёва Е. Г. В. А. Гиляровский и художники. 2-е изд. — Л., 1965.
Лобанов В. М. Столешники дяди Гиляя. — М., 1972.
Киселева Е. Рассказы о дяде Гиляе. — М., 1983.
Есин Б. И. Репортажи В. А. Гиляровского. — М., 1985.
Митрофанов А. Гиляровский. — М.: Молодая гвардия, 2008. — (Серия «ЖЗЛ») — С. 336. — ISBN 978-5-235-03076-3
Խեղդվող մարդկանց փրկելու համար մեդալ

Խեղդվող մարդկանց փրկելու համար մեդալ (ռուս.՝ Медаль «За спасение утопавших»), Ռուսական կայսրության պետական պարգև։ Մեդալն ստեղծվել է 1827 թվականի սեպտեմբերի 23-ին՝ Նիկոլայ I-ի հրամանով։ Մեդալն ուներ տարբերակ՝ տարբեր տրամագծերով։ Հայտնի են 15 պարգևատրումներ։


== Մեդալի նկարագրություն ==
Մեդալը տրվում էր այն անձանց, ովքեր փրկում էին ջրում խեղդվող մարդկանց։ Առաջին պարգևատրումը կայացել է 1827 թվականի հոկտեմբերին, որտեղ պարգևատրվել է վեց գյուղացիներ և Վոլգա գետի ափի մոտ, որտեղ պարգևատրվել են տասը գյուղացիներ1827 թվականին պարգևատրվել են Լիվոնյա արզինց գյուղացիներ, ովքեր փրկել են չորս մարդու կյանք։


== Մեդալի նկարագրություն ==
Մեդալը պատրաստում էին արծաթից՝ 28 կամ 50 մմ տրամագծով։ Դիմերեսի կողմում պատկերված է Նիկոլայ I-ի դիմանակարը, և եզրերով մակարգրված է․

Մեդալի դարձերեսի կողմում հորիզոնական դիրքով երեք տողովր գրված է․


== Կրելու կարգ ==
Մեդալն ուներ կանթ շերտաձողիկին կամ ժապավենին ամրացնելու համար։ Մեդալը պետք է կրել պարանոցին։


== Ծանոթագրություններ ==


== Գրականություն ==
Чепурнов Н. И. Наградные медали Государства Российского. — М.: Русский мир, 2000. — С. 292. — 768 с. — ISBN 5-89577-024-X
Чепурнов Н. И. Наградные медали Государства Российского. — Москва: Русский мир, 2000. — С. 255. — 768 с. — ISBN 5-89577-024-X
Дьяков М. Е. Медали Российской империи, часть 3, 1796—1825. — М.: ЗАО Духовная нива, 2006. — С. 128. — 191 с. — ISBN 5-87785-038-5
Изотова М. А., Царёва Т. Б. Ордена и медали России и СССР. — Ростов-на-Дону: ООО ИД «Валдис», 2010. — С. 196. — 736 с. — ISBN 978-5-9567-0960-3
Иверсен Ю. Неизданные и редкие русские медали. — Санкт-Петербург, 1874. — С. 12. — 26 с., № 68
Չիվիտելա Ալֆեդենա

Չիվիտելա Ալֆեդենա (իտալերեն՝ Civitella Alfedena), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 310 մարդ (2008 թվականի տվյալներով)։ Խտությունը՝ 10,52 մարդ/կմ²։ Տարածքը՝29,47 կմ²։ Փոստային ինդեքս 67030։ Հեռախոսային կոդ՝ 0864։


== Արտաքին հղումներ ==
Բնակավայրի Պաշտոնական կայք(իտալ.)


== Ծանոթագրություններ ==
1186

1186 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1186 թվականն է, 
XII դարի 86-րդ տարին։
ACT (թեստ)

ACT, ստանդարտացված թեստ է, որը հանձնելով ավագ դպրոցի աշակերտները ցույց են տալիս գիտելիքների առումով իրենց պատրաստվածությունը համալսարաններ դիմելու գործընթացում։ Առաջին անգամ թեստը անցկացվել է 1959 թվակականի նոյեմբերին Էվերրետ Ֆրանկլին Լինդգուիստի կողմից։ Թեստը սկզբնապես բաղկացած էր չորս բաժնից՝ անգլերեն, մաթեմատիկա, հասարակական գիտություններ և բնական գիտություններ։
1989 թվականին հասարակական գիտությունների բաժինը փոխարինվեց Reading կոչվող բաժնով (որը ներառում էր հասարակական գիտությունների ենթաբաժին), և բնական գիտությունների բաժինը փոխակերպվեց Science Reasoning բաժնի, որն ավելի շատ ստուգում էր խնդիրներ ստուգելու հմտությունը։
2005 թվականի փետրվարին Writing բաժինը ավելացվեց թեստին՝ նմանակելով SAT թեստի մեջ տեղի ունեցած նման փոփոխությունները։
2015 թվականի գարնանը ACT-ն կառաջարկվի որպես համակարգչով հանձնելու թեստ, սակայն դրա հետ մեկտեղ կշարունակվի առաջարկվել թղթային քննությունն այն աշակերտներին, որոնց դպրոցներում կան տեխնիկական խնդիրներ։
ACT քննությունը հանձնողների թիվը տարեցտարի ավելանում է։ 2011 թվականին ACT հանձնողների թիվը նույնիսկ գերազանցում էր SAT հանձնողների թվին։ԱՄՆ բոլոր չորսամյա կրթություն առաջարկող համալսարանները դիմորդներից ընդունում են ACT քննության արդյունքները։ Սակայն յուրաքանչյուր համալսարանի դեպքում դիմորդի ACT քննության արդյունքը տարբեր կերպ է դիտարկվում՝ համեմատ GPA-ի, արտադասարանային ակտիվության, և այլ կարևոր գործոնների։ Թեստի գլխավոր չորս բաժինները գնահատվում են յուրաքանչյուրը 1-36 գնահատման սանդղակով, և մեկ ամբողջական միավորը չորս բաժինների միավորների միջինն է։


== Գործածություն ==
ACT-ն ստուգում է ավագ դպրոցի աշակերտների գիտելիքները չորս բնագավառներում՝ English, Math, Reading, Science։ Լրացուցիչ Writing բաժինը ստուգում է աշակերտների էսսե կազմելու և գրելու հմտությունը։ Ինչպես նշում են թեստը կազմողները, ACT-ն ստուգում է աշակերտների պատրաստվածությունը համալսարանում կրթությունը շարունակելու համար։


== Ֆորմատ ==
ACT-ն կազմված է չորս բաժնից՝ Անգլերեն, մաթեմատիկա,reading և բնագիտություն։ Գնահատվում է 1-36 գնահատման սանդղակով։ Յուրաքանչյուր ճիշտ պատասխանի համար տրվում է մեկ միավոր, իսկ սխալի համար միավոր չի հանվում։


== Ծանոթագրություններ ==
Քրիստինա Շրյոդեր

Քրիստինա Շրյոդեր  (գերմ.՝ Kristina Schröder, ի ծնե Քյոլեր (Köhler), օգոստոսի 3, 1977(1977-08-03), Վիսբադեն, Գերմանիայի Ֆեդերատիվ Հանրապետություն), գերմանացի քաղաքական գործիչ։


== Կրթություն ==
Քրիստինա Շրյոդերը ստացել է ավարտական վկայական 1997 թվականին, որից հետո սովորել է սոցիոլոգիա, պատմություն, փիլիսոփայություն և քաղաքագիտություն Մայնցի համալսարանում։ Նա ստացել է դիպլոմ 2002 թվականին և փիլիսոփայության դոկտորի աստիճան 2009 թվականին։


== Կարիերա ==
Շրյոդերը Գերմանիայի երիտասարդական միությանը միացել է 1991 թվականին և Բունդեսթագի անդամ է 2002 թվականից։
2009 թվականի նոյեմբերի 30-ին նա նշանակվել է Անգելա Մերկելի աշխատասենյակում ընտանիքի, տարեց քաղաքացիների, կանանց և երիտասարդության հարցերով դաշնային նախարար, այդ պաշտոնը զբաղեցրել է մինչև 2013 թվականի դեկտեմբերի 17-ի կաբինետի լիազորությունների ժամկետի ավարտը։


== Անձնական կյանք ==
Շրյոդերը ապրում է Բեռլինում իր ամուսնու՝ Օլե Շրյոդերի, Բունդեսթագի գործընկերոջ հետ։ Նրա նշանակումից կարճ ժամանակ անց նրանք հայտարարեցին, որ մտադիր են ամուսնանալ 2010 թվականի փետրվարի 12-ին։ Նրանք ունեն երկու դուստր, որոնք ծնվել են 2011 և 2014 թվականներին։
Նա անկախ Ավետարանչական-լյութերական եկեղեցու անդամ է։


== Ծանոթագրություններ ==


== Արտաքին հղումներ ==
Биография(գերմ.)
Մագնիսական հիդրոդինամիկա

Մագնիսական հիդրոդինամիկա, ֆիզիկայի բաժին, որն ուսումնասիրում է էլեկտրահաղորդիչ հեղուկի կամ գազի (հեղուկ մետաղներ, պլազմա) փոխազդեցությունը էլեկտրամագնիսական դաշտի հետ։ Մագնիսական հիդրոդինամիկայի տեսական հիմքը հիդրոդինամիկայի հավասարումներն են և Մաքսվելի հավասարումները էլեկտրամագնիսական դաշտի համար։ Մագնիսական հիդրոդինամիկայի բնագավառի հետազոտությունները կապված են պլազմայի հատկությունների (մասնավորապես, Արեգակի, աստղերի, տիեզերական տարածության պլազմայի) ուսումնասիրման, կառավարվող ջերմամիջուկային ռեակցիաների իրագործման պրոբլեմի, հեղուկ մետաղ մղող մագնիսահիդրոդինամիկական պոմպերի, մագնիսահիդրոդինամիկական գեներատորների ն. պլազմային ռեակտիվ շարժիչների նախագծման ու կառուցման հետ։ Մագնիսական հիդրոդինամիկայի հիմնական դրույթները 1940-ական թվականներին ձևակերպել է շվեդ ֆիզիկոս Հանես Ալֆվենը։
Աբրահամ Խտշյան

Աբրահամ Խտշյան (1905 - ), հայ դերասան։
Ծնվել է Կ. Պոլսում, որտեղ ստացել է կրթությունը։ Երիտասարդ հասակից նվիրվել է բեմական ասպարեզին։ 1940-ականների վերջերից խաղացել է Ա. Մատաթյանի «Ստուդիո» խմբում։ Նկատելի դեր է կատարել պոլսահայ թատրոնի վերականգնման գործում։ Եղել է Պոլսի հայ «Եևտասարդաց» թատերախմբի ստեղծողներից, որի ռեժիսորը սկզբում եղել է Մատաթյանը։
Լավագույն դերերից են՝ Կույր Վանական («Հին աստվածներ»), Թովմաս Բեկըտ («Տրիլբի»), Ագրիպաս («Չարշըրը Արթին աղա»), Սաղաթել («Պատվի համար») և այլն։


== Աղբյուրներ ==
Յասենեց (գյուղ, Օվրուչի շրջան)

Անվան այլ կիրառումների համար տե՛ս՝ Յասենեց (այլ կիրառումներ)Յասենեց (ուկրաիներեն՝ Ясенець), գյուղ Ուկրաինայի Ժիտոմիրի մարզի Օվրուչի շրջանում։
2001 թվականի տվյալներով Յասենեց գյուղում բնակվում էր 156 մարդ։ Բնակավայրը զբաղեցնում է 0,503 կմ² տարածք։ Բնակչության խտությունը կազմում էր 310,14 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆրիդենվայլեր

Ֆրիդենվայլեր (գերմ.՝ Friedenweiler), կոմունա Գերմանիայի Բադեն-Վյուրթեմբերգ երկրամասում։
Ենթարկվում է Ֆրաիբուրգ շրջանին։ Մտնում է Բրայսգաու Վերին Շվարցվալդի շրջանի կազմի մեջ։ Բնակչությունը կազմում է 1949 մարդ (ըստ 2010 թվականի դեկտեմբերի 31-ի)։ Տարածքը կազմում է 27,08 կմ²։ Պաշտոնական կոդ՝ 08 3 15 039։ 
Քաղաքն բաժանված է 2 համայնքների։


== Ծանոթագրություններ ==


== Արտաքին հղումներ ==
Պաշտոնական էջ
Արավինդ Ադիգա

Արավինդ Ադիգա (կան. ಅರವಿಂದ ಅಡಿಗ, հոկտեմբերի 23, 1974(1974-10-23), Չեննայ, Հնդկաստան), հնդիկ գրող և լրագրող, 2008 թվականի Բուքերյան մրցանակի դափնեկիր։ Ադիգան մրցանակ է արժանացել իր դեբյուտային «Սպիտակ առյուծ» վեպի համար՝ դառնալով չորրորդ դափնեկիր-դեբյուտողը և երկրորդ հնդիկը, որի դեբյուտային վեպն արժանացել է մրցանակի։


== Կենսագրություն ==
Արավինդ Ադիգան ծնվել է 1904 թվականի հոկտեմբերի 23-ին Չեննայում, Թամիլ Նադու նահանգ, Հնդկաստան։ Նրա ծնողները՝ Կ. Մադհավան և Ուշա Ադիգան, Մանգալուրից գաղթաց կանարացիներ են։ Արավինդը ավարտել է դպրոցը 1990 թվականը, որից հետո նրա ընտանիքը գաղթել է Սիդնեյ, Ավստրալիա։ Արավինդ Ադիգան անգլիական գրականություն է սովորել Նյու Յորքում գտնվող Կոլումբիայի համալսարանի քոլեջում, որտեղ սովորել է բրիտանացի պատմաբան Սայմոն Շամայի մոտ և ավարտել է այն 1997 թվականին։ Անգլիական գրականություն սովորել է նաև Օքսֆորդի համալսարանի Մագդալինայի քոլեջում՝ Հերմիոնա Լիի գլխավորությամբ։
Իր կարիերոն Արավինդ Ադիգան սկսել է որպես «Financial Times»-ի լրագրող։ Հետո աշխատել է «Money»-ում, «The Wall Street Journal»-ում և այլ ընկերություններում («The Second Circle»-ի համար Ադիգան Փիթեր Կերիի՝ Բուքերյան մրցանակի 1988 թվականի դափնեկրի «Օսկար և Լյուսինդա» վեպի գրական ակնարկ է գրել)։ Հարավային Ասիայում որպես թղթակից Արավինդը Time-ում աշխատել է երեք տարի, որից հետո դարձել է արտահաստիքային աշխատակից։ Լինելով արտահաստիքային աշխատակից և ապրելով Մումբայում՝ Ադիգան գրել է իր դեբյուտային «Սպիտակ առյուծ» վեպի, որը պատմում էր մի խուլ վայրից հնդիկ մարդու դեպի հաջողության գագաթը տանող ճանապարհի մասին։ 2008 թվականին Լոնդոնում 40-րդ հանդեսի ժամանակ վեպը դարձել է Բուքերյան մրցանակի դափնեկիր։


== Մատենագրություն ==
Վեպ «Սպիտակ առյուծ» (անգլ.՝ The White Tiger), 2008 թվական),
Վեպ «Սպանությունից սպանություն» (անգլ.՝ Between the Assassinations), 2008 թվական (2008 թվականի նոյեմբերի հրատարակվել է Հնդկաստանում, 2009 թվականի կեսերին՝ ԱՄՆ-ում և Մեծ Բրիտանիայում);
Վեպ «Last Man in Tower», 2011 թվական։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Սառնաղբյուրի պատմության և մշակույթի անշարժ հուշարձանների ցանկ (Ասկերանի շրջան)

Անվան այլ կիրառումների համար տե՛ս՝ Սառնաղբյուրի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Արցախի Հանրապետության Ասկերանի շրջանի Սառնաղբյուր գյուղի պատմության և մշակույթի հուշարձանների ցանկը։ Ցանկում ներառված է ընդամենը 3 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Սանտոնյա (քաղաք)

Սանտոնյա (իսպ.՝ Santoña) քաղաք և մունիցիպալիտետ Իսպանիայում։ Մտնում է Կանտաբրիա պրովինցիայի, Կանտաբրիա ինքնավար համայնքի կազմի մեջ։ Մունիցիպալիտետը գտնվում է Տրասմիերա շրջանում։ Տարածքը կազմում է 11.5 կմ2, բնակչությունը 11584 մարդ(2010 թվականի տվյալներով)։ Գտնվում է պրովինցիայի վարչական կենտրոնից 48 կմ հեռավորության վրա։
Քաղաքի հովանավորն է համարվում սուրբ Մ. դե Պուերտոն։


== Սանտոնյայի տեսարժան վայրեր ==

		
		
		
		
		
		
		


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք Archived 2007-05-25 at the Wayback Machine.
Ayuntamiento de Santoña Archived 2007-05-25 at the Wayback Machine.
Las defensas de Santoña(չաշխատող հղում)
Santa María del Puerto Archived 2010-11-16 at the Wayback Machine.
Foto de Google
Պիաուի նահանգի հյուսիսային մարզ

Պիաուի նահանգի հյուսիս (պորտ.՝ Mesorregião do Norte Piauiense), վարչական մեզոշրջան Բրազիլիայում, մտնում է Պիաույ նահանգի մեջ։ Բնակչությունը կազմում է 613000 մարդ 2006 թվականի տվյալով։ Զբաղեցված տարածքը 22 152,102 կմ²։ Բնակչության խտությունը 27,7 մարդ/կմ²։


== Վիճակագրություն ==
Համախառն ներքին արտադրանքը կազմել է 968 001 835,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 1 624,33 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Երսակ (կանտոն)

Երսակ (ֆր.՝ Hiersac), Ֆրանսիայի կանտոն է, գտնվում է Պուատու Շարանտա շրջանում։ Շարանտ դեպարտամենտի կանտոնն է։ Մտնում է Անգուլեմ օկրուգի մեջ։ Համաձայն 2007 թվականի մարդահամարի կանտոնի բնակչությունը 11718 մարդ էր։Կանտոնի համարը 1616 է։ Կանտոնում կա 13 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Միշվան

Միշվան, գյուղ Արևմտյան Հայաստանում, Էրզրումի վիլայեթի Այնթապի գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Օպրիշկովսկի գյուղական խորհուրդ (Գլոբինսկի շրջան)

Օպրիշկովսկի գյուղական խորհուրդ  (ուկրաիներեն՝ Опришківська сільська рада), Ուկրաինայի Պոլտավայի մարզի Գլոբինսկի շրջանում։
2001 թվականի տվյալներով Օպրիշկովսկի գյուղական խորհրդում բնակվում էր 885 մարդ։ Բնակավայրը զբաղեցնում է 39,79 կմ² տարածք։ Բնակչության խտությունը կազմում էր 22,24 մարդ/կմ²։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ուրոպ (այլ կիրառումներ)

Ուրոպ, կարող է վերաբերել՝

Ուրոպ - գետ Ռուսաստանում, Ինյայի վտակը
Ուրոպ - գետ Ռուսաստանում, Ուրոպի վտակը
Հենրի Ուինստոն

Հենրի Ուինսթոն (անգլ.՝ Henry Winston, ապրիլի 2, 1911(1911-04-02), Հաթիսբուրգ - դեկտեմբերի 13, 1986(1986-12-13), ԽՍՀՄ), աֆրոամերիկացի հասարակական-քաղաքական գործիչ
Ծնվել է Հաթիսբուրգ քաղաքում (Միսսիսիպի նահանգ) բանվորի ընտանիքում։ 1931 թվականին ընդունվել է կոմունիստական երիտասարդական միության (ԿԵՄ), 1933 թվականին՝ ԱՄՆ կոմունիստական կուսակցության շարքերը։ Եղել է դեպի Վաշինգտոն Կանզաս Սիթիի գործազուրկների երթի կազմակերպիչներից։
1938-1941 թվականին՝ ԿԵՄ Ազգային գործկոմի քարտուղար։ 1941-1945 թվականներին ծառայել է ԱՄՆ զինված ուժերում։
1947 թվականին ընտրվել է կոմկուսի ազգային խորհրդի անդամ և ազգային կոմիտեի քարտուղար։ 1948 թվականին, Սմիթի օրենքը խախտելու և կառավարության տապալումը քաջալերելու մեղադրանքով, ձերբակալվել է, սակայն ապացույցների բացակայության պատճառով բաց է թողնվել։ Հետապնդումների և հալածանքների հետևանքով հանձվել է իշխանություններին և 1956 թվականին բանտարկվել։ Տարիների ընթացքում ծանր հիվանդացել և կուրացել է։ Ազատվել է 1961 թվականին։ 1961 թվականից եղել է ԱՄՆ-ի կոմկուսի գործադիր բյուրոյի (1969 թվականից՝ քաղկոմիտե), 1964 թվականին՝ ազգգային կոմիտեի քարտուղարության (1972 թվականից՝ ԿԿ) անդամ։


== Ծանոթագրություններ ==
Էլիաս

Էլիաս (հունիսի 5, 2000(2000-06-05), Ստոկհոլմ), շվեդ երգիչ, ով ներկայացրել է Շվեդիան Մանկական Եվրատեսիլ 2013 երգի մրցույթում, իր "Det är Dit Vi Ska" երգով։ Նա զբաղեցրել է -րդ հորիզոնականը 46 միավորով։


== Սկավառակագրություն ==


=== Սինգլներ ===


== Ծանոթագրություններ ==
Սենտ Ուայեն

Սենտ Ուայեն (ֆրանս.՝ Saint-Oyen), կոմունա Իտալիայի Վալե դ'Աոստա մարզում։
Բնակչությունը կազմում է 216 մարդ (2008 թվականի տվյալներով)։ Բնակչության խտությունը՝ 24 մարդ/կմ²։ Տարածքը՝ 9 կմ²։ Փոստային ինդեքս՝ 11014։ Հեռախոսային կոդ՝ 0165։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0165 78522
Էլեկտրոնային փոստ՝ info@comune.saintoyen.ao.it


== Արտաքին հղումներ ==
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Օշին Պայլ (թատերգություն)

Օշին Պայլ, Լևոն Շանթի թատերգություններից, որ նա գրել է 1929 թ.։
Պիեսն ունի «Թատերակ կիլիկյան կյանքե ժդ դարու երրորդ տասնամյակին»։ Այս ստեղծագործության մեջ հեղինակը պատկերել է պատմական հավաստի դեպքեր։


== Սյուժեն ==
Դրամայում պատկերված է Կիլիկյան Հայաստանի պատմության դժվարին մի ժամանակաշրջան՝ 14-րդ դարի երեսնական թվականները։ Տերության հաճախ է ենթարկվում թշնամիների հարձակումներին, իսկ ներսից երկիրը քայքայում են լատինադավան ուժերը։ Կոռիկոսի Օշին իշխանը, որ զբաղված է Կիլիկիայի պատմությունը գրելու պատասխանատու գործով, անսալով հայրենասեր իշխանների պնդումներին, հանձն է առնում էլ ավելի մեծ պատասխանատվություն՝ դառնալ անչափահաս թագավորի խնամակալը՝ պայլը։


== Ծանոթագրություններ ==


== Գրականություն ==
Լևոն Շանթ, Ընտիր երկեր, Երևան, 1968։